CELEX: E2015P0026
Language: lv
Date: 2015-11-04 00:00:00
Title: Fürstliches Obergericht 2015. gada 4. novembra lūgums EBTA Tiesai sniegt konsultatīvu atzinumu kriminālprocesā pret A (Lieta E-26/15)

22.12.2016   
            
            
               LV
            
            
               Eiropas Savienības Oficiālais Vēstnesis
            
            
               C 480/6
            
         
      Fürstliches Obergericht2015. gada 4. novembra lūgums EBTA Tiesai sniegt konsultatīvu atzinumu kriminālprocesā pret A
   (Lieta E-26/15)
   (2016/C 480/08)
   
      Fürstliches Obergericht (Karaliskā Augstākā Tiesa) ar 2015. gada 4. novembra vēstuli, kuru EBTA Tiesas kanceleja saņēma 2015. gada 9. novembrī, lūdza EBTA Tiesu sniegt konsultatīvu atzinumu kriminālprocesā pret A par šādiem jautājumiem:
   
               1.
            
            
               Vai Eiropas Parlamenta un Padomes 2005. gada 26. oktobra Direktīva 2005/60/EK par to, lai nepieļautu finanšu sistēmu izmantošanu nelikumīgi iegūtu līdzekļu legalizēšanai un teroristu finansēšanai, ir jāinterpretē tādējādi, ka “trasta un kompāniju pakalpojumu sniedzējiem” saskaņā ar Direktīvas 2. panta 1. punkta 3. apakšpunkta c) punktu un 3. panta 7. punkta b) apakšpunktu ir pienākums pārbaudīt klienta identitāti, kā norādīts Direktīvas 8. panta 1. punkta a) apakšpunktā un 9. panta 1. un 6. punktā, tikai saskaņā ar dalībvalstu tiesību aktiem, kuros tie ir reģistrēti (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               Ja atbilde uz pirmo jautājumu ir noraidoša, kādi kritēriji ir jāizmanto, lai noteiktu, vai “trasta un kompāniju pakalpojumu sniedzējiem” ir pienākums pārbaudīt klienta identitāti, kā norādīts Direktīvas 8. panta 1. punkta a) apakšpunktā un 9. panta 1. un 6. punktā, saskaņā ar citas dalībvalsts tiesību aktiem?
            
         
               3.
            
            
               Vai atbildes uz 1. un 2. jautājumu piemēro arī gadījumos, kad uzņēmums, kuram tiek sniegti administratīvie pakalpojumi, nav reģistrēts dalībvalstī?